CERPEN BANJAR 6
Ada ampat ikung mahasiswa nang talambat umpat ujian semester gara-gara malandau. Supaya kada katahuan wan kada disariki dosen, lalu ae buhan nang baampat ni baulah alasan supaya sama, nyaman dosen kada bamamai lawan hakun mambari buhannya ujian ba'asa.
Mahasiswa A:"Pa, maaf unda wan kakawalan talambat umpat ujian semester tadi!".
Mahasiswa B:"Iih Pa ae! Buhan kami tadi taimbai di angkot nang sama. Sakalinya ditangah jalan bannya buntus".
Mahasiswa C:"Inggih Pa ae! Kami maras wan supirnya. Jadi kami manggani'i sidin mangganti wan mamasang ban nang hanyar. Makanya kami kada sawat lagi umpat ujian!".
Mahasiswa D:"Jangan sarik Pa lah!? Kawalah kami maminta waktu gasan ujian ba'asa?"
Si Dosen lalu bapikir satumat. Imbahnya hakun ae sidin maijin akan buhan baampat tadi maumpati ujian ba'asa.
Isukan harinya...
Buhan nang ampat ikung mahasiswa di suruh manggawi ujian ba'asa. Tapi buhannya dipisah-pisah ruangan gasan manggawinya.
"Ah, nyaman kada kawa bateronan kalo!" kaya tu pikiran buhan nang baampat ni napa buhannya jadi balain-lain wadah manggawi soal ujian.
Sakalinya soal ujiannya 2 buting haja. Tapi soal nang kadua hanyar di padah akan mun sudah tuntung manggawi soal nang pamulaan.
Soal pamulaan ni nilainya 10 mun bujur isiannya. Saking nyaman banar tu soal nang pamulaan ni, takurihing banar buhan nang baampat ni tadi manggawinya.
Tuntung soal nang pamulaan, hanyar diunjuk kartas soal nang kadua. Soal nang kadua ni 90 nilainya mun bujur manjawab.
Limbui paluh dingin saikungan awak dapatnya buhan baampat ni imbah mambaca soal nang kadua!
Apa soal nang kadua kaya ni tulisannya:
Samalam tu, ban angkot nang sabalah mana nang buntus?
Mahasiswa A, B, C, D: ?!?!?!!
(sumber: diadaptasi dari cerpen berjudul "UJIAN SUSULAN 4 MAHASISWA".
Buat yg pengen baca versi aslinya silakan cari di gudang tawa.com)
_
ban_Latn bjn_Latn bjn_Latn bjn_Latn bjn_Latn bjn_Latn bjn_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn gle_Latn zsm_Latn ind_Latn unk